CHO พุ่งกว่า 11% หลังซิวงาน “e-Ticket” มูลค่า 1.78 พันลบ.
CHO พุ่งกว่า 11% หลังซิวงาน e-Ticket มูลค่า 1.78 พันลบ. ล่าสุด ณ เวลา 10.06 น. ราคาอยู่ที่ 1.89 บาท บวก 0.19 บาท หรือ 11.18% สูงสุดที่ 1.93 บาท ต่ำสุดที่ 1.86 บาท มูลค่าซื้อขายที่ 26.45 ล้านบาท
27 เม.ย. 2560

ผู้สื่อข่าวรายงานว่า ราคาหุ้นบริษัท ช ทวี จำกัด (มหาชน) หรือ CHO ณ เวลา 10.06 น. ราคาอยู่ที่ 1.89 บาท บวก 0.19 บาท หรือ 11.18% สูงสุดที่ 1.93 บาท ต่ำสุดที่ 1.86 บาท มูลค่าซื้อขายที่ 26.45 ล้านบาท

โดยองค์การขนส่งมวลชนกรุงเทพ (ขสมก.) เปิดเผยว่า ขสมก.ได้สรุปผลการประกวดราคาโครงการเช่าระบบบัตรโดยสารอิเล็กทรอนิกส์ e-Ticket ระยะเวลา 5 ปี พร้อมติดตั้งอุปกรณ์บนรถโดยสารประจำทาง 2,600 คัน วงเงิน 1,786.59 ล้านบาทแล้ว โดย CHO เป็นผู้ได้รับงาน ล่าสุดขสมก.อยู่ระหว่างนำส่งร่างสัญญาไปให้สำนักงานอัยการสูงสุดตรวจสอบ
สำหรับรายละเอียดของงานนั้น ผู้รับงานจะต้องทำการติดตั้งระบบ e-Ticket บนรถโดยสาร ขสมก.ไม่ต่ำกว่า 100 คัน ภายในระยะเวลา 120 วัน นับถัดจากวันที่ลงนามในสัญญา จากนั้นต้องติดตั้งระบบได้ไม่น้อยกว่า 700 คันภายใน 180 วันและติดตั้งให้ครบ 2,600 คัน ภายใน 1 ปี